
הכנסת העשרים
מושב שני
<פרוטוקול מס' 289>
מישיבת ועדת הכלכלה
יום שלישי, י"ג בתמוז התשע"ו (19 ביולי 2016), שעה 11:00
<סדר היום:>
<תקנות התכנון והבניה (רישוי מתקני גז טבעי) (תיקון), התשע"ו-2016>
נכחו:

<חברי הוועדה:> 
יעקב פרי – מ"מ היו"ר
עיסאווי פריג'
<מוזמנים:> 
	יועץ מנהל התכנון, מינהל התכנון 
	–
	יעקב פישר

	רפרנט חשמל, אנרגיה וגז טבעי, מינהל התכנון 
	–
	עינב סירקיס

	מינהל התכנון
	–
	שירה ברנד

	מינהל התכנון
	–
	דרורי שפירא

	מנהל אגף תכנון סטטוטורי, משרד התשתיות הלאומיות, האנרגיה והמים 
	–
	אסף כהן

	הלשכה המשפטית, משרד התשתיות הלאומיות, האנרגיה והמים 
	–
	יערה גלבוע

	ראש ענף חומרים מסוכנים כב"ה, המשרד לביטחון פנים
	–
	אשי אביזמר

	מנכ"ל תל בר תעשיות למוסדות בריאות, נציגי מפעלי תעשייה 
	–
	עופר אופיר

	עו"ד נגב גז טבעי, חברות למתן שירותים להזרמת גז 
	–
	כרמל חנני דגני

	מנכל חברת סופר אנ.ג'י, חברות הפועלות בתחום הגז טבעי 
	–
	נתי גלבוע

	מנהלת רישוי וסטטוטוריקה, חברת ברן, חברות הפועלות בתחום הגז טבעי 
	–
	רחל קורן

	עו"ד מרימון גז טבעי, חברות הפועלות בתחום הגז טבעי 
	–
	נעם ברימן

	יועץ משפטי, סופרגז, חברות למתן שירותים להזרמת גז 
	–
	יותם  אדמי

	יועץ משפטי, סופרגז, חברות למתן שירותים להזרמת גז 
	–
	רונן לשם

	מנכ"ל נגב גז טבעי, חברות למתן שירותים להזרמת גז 
	–
	שפיצר משה

	יועצת משפטית, נגב גז טבעי, חברות למתן שירותים להזרמת גז 
	–
	מלמוד ענבר

	מהנדס, חברת מקורות 
	–
	דותן דריקר

	עו"ד, חברת מקורות 
	–
	ליאת כהן ינקלביץ'

	מנהלת מחלקה, התאחדות התעשיינים 
	–
	ליאת הוכמן

	מנהלת מחלקת תכנון סטטוטורי, חברת הגז הישראלית - נתיבי גז לישראל 
	–
	רחל לוטן

	מרכזת אמצעי הוראה והמחשה, משרד הכלכלה והתעשייה 
	–
	ענת בר כהן

	שדלן חברת גורן עמיר, שדלנים 
	–
	יגאל אכטנברג

	
	
	


לרשימת השדלנים שנכחו בדיון – ראו בקישור זה.

<ייעוץ משפטי: >
איתי עצמון
<מנהלת הוועדה:>
לאה ורון
<רישום פרלמנטרי:>
הדס צנוירט
<תקנות התכנון והבניה (רישוי מתקני גז טבעי) (תיקון), התשע"ו-2016>
<היו"ר יעקב פרי:>
בוקר טוב, אני מתכבד לפתוח את הדיון השני. על סדר-היום: תקנות התכנון והבניה (רישוי מתקני גז טבעי) (תיקון), התשע"ו-2016. אנחנו עובדים על הנוסח שהוא מתוקן בהתאם להערות הלשכה המשפטית של הכנסת. לא צריך פה הקדמות – אנחנו עוד פעם רוצים לייעל את ההליך. אתם תסבירו לנו רק מה זה עשוי לעזור לנו.

<איתי עצמון:>
ועל אילו מתקני גז מדובר.

<שירה ברנד:>
בתקנות שאושרו לפני כמה דקות – בעצם אנחנו עוסקים בתוכנית עבודה שברגע שתהיה תוכנית עבודה לפי התקנות החדשות, בעצם אנחנו מייצרים את הצורך ברישוי לפי התקנות שעכשיו יידונו, אבל לגבי כל תוכנית העבודה הישנות, עדיין צריך להוציא מכוחן היתר. זה התהליך שקיים כיום. התיקונים שאנו מציעים פה מטייבים את התהליך הקיים.

בנוסף לכך, לקווים גדולים של תוכניות מתאר ארציות, שאינם פטורים מהיתר, גם הם יצטרכו לעבור תהליך רישוי, על אף שיש להם תוכנית, והם ייכנסו במסגרת התקנות האלה, כלומר התקנות נותנות מענה לקווי ההולכה הגדולים, ולכל המקרים שבהם כבר יש תוכניות עבודה, כי אושרו בשנים האחרונות, ובכל זאת הם נדרשים להוצאות היתר. לכן הם יצטרכו לפעול לפי התקנות הקיימות עם התיקונים שיידונו כאן היום.

<היו"ר יעקב פרי:>
תודה. בבקשה.
<אסף כהן:>
ברשותך, לחדד את הנקודה – לגבי מערכת ההולכה, יש פטור מהיתר למעט מערכת ההולכה שהיא מעל 80 בר- - -

<איתי עצמון:>
זה עוד לא קיים לפי ההגדרה.

<אסף כהן:>
נכון. כלומר מערכת ההולכה, - - -פטורים מהיתר בנייה. התקנות הללו יחולו הן על תוכניות חלוקה בפורמט הישן, הן על תחנות גז גדולות של מערכת ההולכה, שאינן תת-קרקעיות, ומה שאמרתי קודם.

<היו"ר יעקב פרי:>
הבינותי. אז אפשר להתחיל לקרוא.

<שירה ברנד:>
עוד משפט אחד. קיבלנו הערות – כשכתבנו את התקנות הללו, עוד היו תקפות תקנות התכנון והבנייה, בקשה להיתר ואגרות. תקנות חדשות פורסמו ממש עכשיו, לפני שבועיים. לכן נתייחס גם עכשיו לתיקונים שנדרשים כתוצאה מפרסום התקנות החדשות.

<היו"ר יעקב פרי:>
תוך כדי הקריאה. בסדר גמור. בכל מקום שיש תיקון, תגידי לנו.

<דרורי שפירא:>
בתוקף סמכותי לפי סעיפים 119ו(ב) ו- 265 לחוק התכנון והבניה, התשכ"ה - 1965 (להלן –החוק), ולאחר התייעצות עם המועצה הארצית לתכנון ולבניה,  באישור ועדת הכלכלה של הכנסת, אני מתקין תקנות אלה: תיקון תקנה 1. 1. בתקנה 1 לתקנות התכנון והבניה (רישוי מתקני גז), התשס"ג- 2003 (להלן –התקנות העיקריות) – (1) הגדרות הממונה, מתקן גז לצריכה עצמית, מנהל העבודה, מפרט ומתכנן מיתקן הגז – יימחקו.
(2) אחרי ההגדרה היתר יבוא: "חוק הגז בטיחות ורישוי" – חוק הגז (בטיחות ורישוי), התשמ"ט –1983. 

(3) אחרי  ההגדרה "מיתקן גז" יבוא: "מיתקן להפחתת לחץ (PRMSׂ)" -  מיתקן להפחתה או ויסות של לחץ גז טבעי או מדידתו.

(4) אחרי  ההגדרה "עורך הבקשה" יבוא: "רשות הכבאות" -  רשות הכבאות וההצלה כמשמעותה בחוק הרשות הארצית לכבאות והצלה, התשע"ב-2012.
<היו"ר יעקב פרי:>
הערות? יש לכם תוספות? בבקשה.

<דרורי שפירא:>
בהגדרות, ראשית, בהגדרה של נעל נכס בתקנות הנוכחיות, אנחנו רוצים שייכתב: בהגדרת בעל נכס האמור יימחק, ובמקומו יבוא: בעל זכות בנכס כמשמעו בתקנה 36ו לתקנות הרישוי. 
זה התאמה לתקנות הרישוי.

<איתי עצמון:>
יש לי שאלה לגבי התקנות החדשות האלה: מתי הן נכנסות לתוקף?

<שירה ברנד:>
ב-4 בספטמבר.

<איתי עצמון:>
למעשה כל הפניה או החלפת הגדרות צריכה להיות מותאמת למועד התחילה הזה.
<שירה ברנד:>
אנחנו מבקשים לתקן גם את סעיף התחילה.

<היו"ר יעקב פרי:>
בסדר גמור. עוד תוספות?

<דרורי שפירא:>
כן. אחרי תקנות המהנדסים יבוא: תקנות בקשה להיתר, תקנות התכנון והבנייה, בקשה להיתר תנאיו ואגרות- - - תקנות הרישוי – תקנות התכנון והבנייה, רישוי הבנייה, התש"ל-1970.
<שירה ברנד:>
אסביר. יש סעיפים שמפנים לתוספת השנייה לתקנות בקשה להיתר הקיימות. התוספת הזאת נשארה קיימת, ולכן אנחנו משאירים גם את זה. התקנות הראשיות, הסעיפים הראשיים של התקנות הוחלפו בתקנות רישוי בנייה. לכן אנחנו צריכים לציין גם את זה וגם את זה.
<איתי עצמון:>
אני מבין שרק בשנה. 

<שירה ברנד:>
התש"ל-1970 והתשע"ו-2016.

<איתי עצמון:>
בסדר.

<היו"ר יעקב פרי:>
זהו? אז אנחנו יכולים לאשר את תקנה 1, עם כל התוספות שהוקראו כאן, ולעבור ל-2.

הצבעה

בעד תקנה 1 – פה אחד

תקנה 1 אושרה.

<דרורי שפירא:>
לפני כן יש לנו תוספת של 2: בתקנה 2, במקום בקשה להיתר יבוא: הרישוי.

<איתי עצמון:>
בתקנה 2 לתקנות הקיימות, תוכלי לומר מה קובעת התקנה?

<שירה ברנד:>
תקנה 2 קובעת: תקנות בקשה להיתר לא יחולו על הקמתו של מתקן גז. אנחנו רוצים להבהיר שתקנות רישוי הבנייה החדשות לא יחולו על מתקן גז.

<דרורי שפירא:>
אלא אם כן נאמר במפורש.

<איתי עצמון:>
כלומר לא צריכה בכלל להיות התייחסות לתקנות בקשה להיתר?

<שירה ברנד:>
יש התייחסות ספציפית. כשיש התייחסות, אנחנו אומרים את זה, אבל באופן עקרוני צריך ללכת לפי ההליך כאן, ולא לפי התהליך הרגיל של בקשה להיתר.

<היו"ר יעקב פרי:>
הבנו. הלאה.

<דרורי שפירא:>
אגיד באופן כללי – השתמשתי כל פעם במונח הרישוי, ואנחנו רוצים שזה יהיה רישוי הבנייה, כפי שנעשה- - -
<היו"ר יעקב פרי:>
כלומר איפה שכתוב: הרישוי, יהיה רשום: רישוי הבנייה. טוב.

<דרורי שפירא:>
כן. אני חוזרת לנוסח שיש לפנינו.

תיקון תקנה 3. בתקנה 3 לתקנות העיקריות – (1) בתקנת משנה (א), במקום "או בידי צרכן גז טבעי לגבי מיתקן גז לצריכה עצמית" יבוא "או בידי צרכן גז טבעי כמשמעותו בחוק משק הגז הטבעי לגבי מיתקן גז המחבר בין המונה כמשמעו בסעיף 37(א) לחוק משק הגז הטבעי ובין מתקנים בחצריו של הצרכן"; (2) בתקנת משנה (ב), המילים "בשלושה עותקים" והמילים "בצרוף מפרט, שיוגש בחמישה עותקים" - יימחקו; (3) בתקנת משנה  (ג) – (א) ברישה, המילה "ומפרט" - תימחק; (ב) אחרי פסקה (2) יבוא: (2א) מתכנן שלד הבניין, אם ישנו; (4) אחרי תקנת משנה (ד) יבוא: (ה) מתכנן המחוז רשאי לפטור מהצורך בחתימת מתכנן מיתקן הגז ביחס למיתקן להפחתת לחץ.
<היו"ר יעקב פרי:>
יש לכם תוספות? הערה לאיתי.
<איתי עצמון:>
יש לי הערה לגבי תקנת משנה (ה) המוצעת. באילו נסיבות יינתן פטור על-ידי מתכנן המחוז? אתם נותנים לו כאן שיקול דעת לכאורה בלתי-מוגבל.

<יעקב פישר:>
יעקב פישר. הבעיה היא במתקני הפחתת לחץ, שזה מתקנים שמגיעים מחברה בין-לאומית. זה משהו שנקנה. זה בעצם מכונה. לכן מתכנני ממתקן גז ישראליים לא מוכנים לחתום כמתכנני המתקן הזה. לכן אנחנו נותנים אפשרות למתכנן המחוז, לפטור מהחתימה.

<היו"ר יעקב פרי:>
שזה מתאים לכם.

<איתי עצמון:>
השאלה, למה לא לכתוב את הדברים בצורה יותר מדויקת ומפורשת? למעשה מה שאמרת כאן לא בא לידי ביטוי בנוסח.
<דרורי שפירא:>
למה? רק מתקן להפחתת לחץ, ויכול לפטור מהחתימה של המתכנן.
<שירה ברנד:>
אם הוא משתכנע שאכן יש מישהו אחר שכבר שכנע, שייצר את המוצר, ואתה קונה מוצר קיים- - -

<היו"ר יעקב פרי:>
אבל כתוב כאן: מתכנן המחוז רשאי לפטור מהצורך - ביחס למתקן להפחתת לחץ.

<איתי עצמון:>
אבל לא כתוב באילו נסיבות.

<דרורי שפירא:>
אבל זה מצומצם כבר. זה רק לגבי מתקן להפחתת לחץ. 

<היו"ר יעקב פרי:>
לי לא נראה בעייתי, אלא אם כן מישהו חושב אחרת. אם אין התנגדויות ואין הערות, סעיף 2 מאושר, וגם מה שהקראת בהתחלה לגבי תיקון תקנה 2.

הצבעה

בעד – פה אחד

אושר.

<היו"ר יעקב פרי:>
3, בבקשה.

<דרורי שפירא:>
תיקון תקנה 4.  בתקנה 4 לתקנות העיקריות – (1) בתקנת משנה (א), במקום "העתק מן" יבוא "הודעה בדבר הגשת",  ובמקום "המצאת הבקשה" יבוא "המצאת הודעה בדבר הגשת הבקשה"; (2) אחרי תקנת משנה (א) יבוא: "(א1) בהודעה בדבר הגשת הבקשה להיתר יפורטו התכנית שמכוחה הוגשה הבקשה, משרדי רשות הרישוי שבהם ניתן לעיין בבקשה, ויצורף לה תצלום אויר בקנה מידה 1:1000 של הנכס, אשר סומנו עליו מיקומו של מיתקן הגז, רצועת הצינור ותחום המגבלות הנובעות מהם".
<היו"ר יעקב פרי:>
הערות? תוספות? אם לא, מאשרים את 3.

הצבעה

בעד תקנה 3 – פה אחד

תקנה 3 אושרה.

<היו"ר יעקב פרי:>
אושר. 4. הלאה.

<דרורי שפירא:>
בתקנה 5 לתקנות העיקריות – (1) בתקנת משנה (א), במקום "שהומצא לו העתק" יבוא "שהומצאה לו ההודעה בדבר הגשת"; (2) בתקנת משנה  (ג) ו(ד), במקום "לבעל הנכס" יבוא "למתנגד".
<היו"ר יעקב פרי:>
תסבירי.

<שירה ברנד:>
במקום לשלוח סתם הודעה לבעל הנכס – אפילו שהוא לא התנגד – התקנה אומרת שצריך לשלוח את ההחלטה, (ג) ו-(ד) אומרות: רשות הרישוי לגז תשלח – היה כתוב: לבעל הנכס ולמבקש, הודעה בדואר רשום בדבר החלטתה. במקום לשלוח לבעלי נכס שלא התנגדו, אנחנו אומרים לתקן, להתייעל - רק למי שהתנגד נשלח את ההודעה על ההחלטה.

<היו"ר יעקב פרי:>
אין לי בעיה. יש למישהו תוספות? יש שאלות? הערות? 

 הצבעה

בעד תקנה 4 – פה אחד

תקנה 4 אושרה.

<היו"ר יעקב פרי:>
4 מאושר. 5. 

<דרורי שפירא:>
פה אנחנו מוסיפים עוד משהו שקשור לתקנות הרישוי. זה תיקון תקנה 4 בתקנות המקוריות. אני לא מתייחסת בדיוק למספור.

בתקנה 4, במקום המילים בתקנות 2ד עד 2ט לתקנות בקשה להיתר, יבוא: תקנות 26 עד 28 לתקנות רישוי הבנייה, וחלק יא להן.

<איתי עצמון:>
את מתקנת את תקנה 6 לתקנות העיקריות, שמפנה לתקנות בקשה להיתר.

<שפיצר משה:>
אנחנו לא עוקבים. זה בדיוק, אחד לאחד, מה שהיה ב-2א עד 2ט לתקנות- - -

<היו"ר יעקב פרי:>
כן.

<שירה ברנד:>
כן.

<היו"ר יעקב פרי:>
כן. אם אין הערות, אפשר להמשיך.

<שפיצר משה:>
אסביר.
<שירה ברנד:>
אסביר. התקנות היום קובעות שצריך לפנות לתקנות 2ד עד 2ט לתקנות בקשה להיתר. התקנות הללו מסבירות איך אתה ממנה עורך בקשה, ואם הם רוצים להחליף, איך מחליפים אותם. התקנות החדשות, שמחליפות אותן, הן תקנות 26 עד 28. יש לנו חלק יא, שעוסק בהחלפת עורכי הבקשה. לכן אנחנו מפנים להוראות.

<דרורי שפירא:>
ההליך הפרוצדורלי שקובעות תקנות רישוי הבנייה.

<היו"ר יעקב פרי:>
בסדר. 
<שירה ברנד:>
בסדר. מעירים פה שהם לא רוצים להכניס את 26 אלא רק מ-27, וזה בסדר מבחינתנו.

<איתי עצמון:>
תוכלי לקרוא שוב את הנוסח?

<דרורי שפירא:>
בתקנה 6, במקום המילים 2ד עד2ט לתקנות בקשה להיתר, יבוא: תקנות 27 ו-28 לתקנות הרישוי וחלק יא להן.
<איתי עצמון:>
ומה לגבי הסיפא של תקנה 6? לעניין זה בכל מקום שבו נאמר לוועדה המקומית יראו כאילו נאמר – זה רלוונטי גם?

<שירה ברנד:>
צריך למחוק את הסיפא. לא צריך אותה.

<איתי עצמון:>
למחוק. הנוסח נשלח אלינו אתמול. קצת התקשיתי לבדוק אותו, אבל אני סומך על מה שאתם אומרים.

<משה שפיצר:>
גם אנחנו לא הספקנו.
<היו"ר יעקב פרי:>
אני מציע כך: אנחנו נאשר. אם תהיה בעיה, תפנו אלינו, ונסתכל, אבל כרגע אנחנו נסמכים עליכן.

<שירה ברנד:>
מודים על האמון.
<דרורי שפירא:>
גם עכשיו התיקון לתקנה 7 כולל תיקונים. בתקנה 7 לתקנות העיקריות – (1) בתקנת משנה (א), בפסקה (1), במקום המילים מפה מצבית יבוא: מפת מדידה להיתר כמשמעותה בתקנות הרישוי בקנה מידה של 1:1000.
אחרי פסקה (4) יבוא: (5) טבלת חישובי שטחים.

2. בתקנת משנה (ב), במקום "עורך הבקשה ומתכנן מיתקן הגז" יבוא "ועורך הנספח".
<היו"ר יעקב פרי:>
מה ההבדל ביניהם? כתבתם שבמקום עורך בקשה יבוא: ועורך הנספח.

<שירה ברנד:>
כי במקור כתוב, שכל הנספחים אמורים להיחתם בידי עורך הבקשה ומתכנן מתקן הגז. אנחנו לא צריכים להחתים אותם על כל הנספחים.

<היו"ר יעקב פרי:>
זה אותו איש שחותם.

<שירה ברנד:>
כן. אותו עורך יחתום על הנספח.

<דרורי שפירא:>
עשינו סעיף שאומר שכל אחד חותם על הנספח שרלוונטי אליו.

<היו"ר יעקב פרי:>
הבנתי. אז אפשר לאשר את סעיף 5 עם התיקון שעשיתם קודם ועם שני הסעיפים, שהם 1 ו-2 ו-5, נכון?

<שירה ברנד:>
נכון.

אושר.

<היו"ר יעקב פרי:>
אני חוזר ואומר – אם תהיה בעיה שלא שמנו לה לב, הוועדה תקבל.

<נועם בריימן:>
בכל הנושא של המדידות, ניסינו ולא הספקנו.
<היו"ר יעקב פרי:>
אין בעיה. אני רוצה שזה יהיה בהיר: אם יש איזושהי בעיה שנוצרה אחרי שכולם עברו על החומר, אפשר לפנות לוועדת הכלכלה ולבקש, ואנחנו נקיים דיון או התייעצות או תיקון בעניין הזה. בינתיים אנחנו הולכים לפי הנוסח שאתן מקריאות, ומאשרים אותו. אם לא תהיה בעיה, זה יהיה הנוסח. 6.

<דרורי שפירא:>
לפני זה אנחנו מוסיפים: תקנה 8 לתקנות העיקריות - בטלה.

<שירה ברנד:>
התקנה הזאת מסבירה איך עושים מפה מצבית, ומשהגדרנו שמפה מצבית תהיה מפת המדידה לפי תקנות הרישוי החדשות – זה בטל.
<היו"ר יעקב פרי:>
זה בטל. טוב. 6. 

<דרורי שפירא:>
6. החלפת תקנה 9. במקום תקנה 9  לתקנות העיקריות יבוא: מפת איתור העבודה. מפת האיתור העבודה תיערך בקנה המידה של המפה המצבית ויצוינו בה הפרטים המפורטים להלן, בין הנמצאים בנכס ובין שמבקשים להקימם: (1) בנינים ודרכי הגישה אליהם; (2) מיתקן גז לרבות סימון המגבלות הנובעות ממנו; (3) דרכי הגישה למיתקן הגז; (4) כניסות ויציאות של מיתקן גז; (5) חצרות, מקומות חניה ומפלסיהם; (6) קווי אספקת מים, קידוחי מים ואזורי מגן כמשמעותם בתקנות בריאות העם (תנאים תברואיים לקידוח מי שתייה), התשנ"ה-1995; (7) כל התשתיות הנמצאות בתחום הבקשה, לרבות תשתיות שטרם הוקמו אך אושרו בתכנית לפי החוק; (8) ארובה וגובהה; (9) גדרות; (10) תיאור התנאים הפיסיים של השטח שבתחום הבקשה.
<היו"ר יעקב פרי:>
בבקשה.

<כרמל חנני דגני:>
לנו לעניין הזה יש שתי הערות: אחת, בתקנה 9(7), כל התשתיות הנמצאות בתחום הבקשה, לרבות תשתיות שטרם הוקמו אך אושרו בתכנית לפי החוק. מאיפה זה מגיע- - -

<היו"ר יעקב פרי:>
את רוצה להוסיף את המילה מפורטת. תסבירי למה.

<כרמל חנני דגני:>
נכון. לפעמים יש תוכניות מתאר ארציות שמסמנות קו. אי-אפשר בקנה מידה של תסריט ארצי לרדת לרזולוציה של בקשה להיתר.

<היו"ר יעקב פרי:>
לכם יש בעיה עם המילה מפורטת? תסבירי למה.

<שירה ברנד:>
יש לנו בעיה עם זה, כי יש הרבה תוכניות שלא נקראות מפורטת. הן יכולות להיות תוכנית מתאר ארצית שהיא נותנת את זה. יש לנו תוכניות מחוזיות, ואם יש קו שסומן בתוכנית, ואתם לא יודעים להראות אותו בדיוק, תראו אותו בקנה המידה של התוכנית. מה יכול להיות? זו שכבה גיאוגרפית שאפשר לשים אותה. זאת עבודה של דקה.

<כרמל חנני דגני:>
- - -
<שירה ברנד:>
לכן יש סמכות למתכנן המחוז לפטור אתכם מדברים כאלה. מן הסתם תקבלו פטור.
<כרמל חנני דגני:>
ההערה השנייה שלנו זה משהו שאושר בסט התקנות לחץ נמוך מאוד, ואנחנו חושבים שאולי הוא הושמט פה כתוצאה מעניין טכני. כל תקנה 9 מחייבת אותנו לפרט את כל קווי התשתית הכלולים בתחום הבקשה, וזה נסמך על בקשות למידע ששלחנו. אנחנו רוצים להוסיף נוסח, שאומר שאם פנינו לגוף תשתית, ולא החזיר לנו, לא נצטרך לפרט. הנוסח הזה כלשונו, נכנס בתקנה 7ב, והוסכם על-ידי כל הנוכחים בתקנות לחץ נמוך מאוד. אקריא: על אף האמור בסעיף קטן - מה שזה לא יהיה – עורך הבקשה רשאי לפרט את רשימת הגופים אליהם פנה בבקשה לקבלת מידע אודות תשתית, ולא נתקבלה תגובתם. פנייה כאמור תהיה לכתובת בעל התשתית הרשומה ברשם החברות.
<היו"ר יעקב פרי:>
זה אתם מציעים להכניס גם פה?

<כרמל חנני דגני:>
כן. אותו מנגנון.

<נועם בריימן:>
Copy-paste.

<היו"ר יעקב פרי:>
מה אומרת הממשלה?

<דרורי שפירא:>
אני רק רוצה להסביר את ההבחנה בין לחץ נמוך מאוד לבין התקנות האלה. תקנות הרישוי זה אחרי שיש לנו או תוכנית עבודה או תוכנית מאושרת או תוכנית מתאר ארצית. היה שם תהליך ההתייעצות עם התשתיות בשלב הקודם. לכן אנחנו רוצים שבשלב ההיתר התהליך יהיה מושלם ומתואם.

<היו"ר יעקב פרי:>
אבל מה ההבדל בין התקנות שנאשר עוד חצי שעה או שעה- - -

<דרורי שפירא:>
שם הן לא מבוססות על תוכנית ששם נעשה תיאום תשתיות וכל התהליך הזה, ושם חסר התהליך של התיאום מול התשתיות. לכן יש פנייה כזאת לגוף.
<נועם בריימן:>
רוב הסיכויים שיהיה לי המידע, אבל אם אין לי, למה- - -

<שירה ברנד:>
אם כך, מה אכפת לך?

<ענבר מלמוד:>
אם אני מבינה נכון, דרורי, את מדברת על סמכות לפי מה שמופיע במסגרת השלב הקודם. אם זה כך, אנחנו יכולים להימנע מכל הסיבוך הזה, ולכתוב: כל התשתיות הנמצאות בתחום התוכנית כפי שאושרה, כלומר משהו שמסתמך על משהו שכבר היה קודם, ואז את גם לא נכנסת להתפלפלות, אם את בתוכנית מאושרת או מפורטת או תמ"א וכו', וגם פטרת את עניין המידע שקיבלת או לא. מחילה את כל מה שקיבלת לפי השלבים המוקדמים.

<כרמל חנני דגני:>
ואם זה משהו חדש, כן צריך להוסיף את התוספת, שפנינו ולא ענו לנו.
<היו"ר יעקב פרי:>
יש לי שאלה. כל התוכניות האלה לא מתפרסמות?

<שירה ברנד:>
תוכנית העבודה מתפרסמת. פה זה הליך של רישוי.
<היו"ר יעקב פרי:>
לא. התוכניות האלה המפורטות, המאושרות.
<שירה ברנד:>
מתפרסמות.

<היו"ר יעקב פרי:>
אז מה הבעיה?

<שירה ברנד:>
שאנחנו רוצים לראות את הסימון הזה על גבי התסריט שעכשיו מגישים לנו. זה שיש באתר האינטרנט של מישהו התוכנית – אנחנו יודעים לראות אותה. אנחנו צריכים לשים את זה על התסריט כדי שאפשר יהיה לבדוק את הבקשה על הרקע הזה.

<היו"ר יעקב פרי:>
לא שאלתי מה הבעיה שלכם. מה הבעיה שלכם?

<כרמל חנני דגני:>
הם רוצים פירוט של כל התשתיות בתחום הבקשה. אם אנחנו נסמכים בבקשה הזאת על כל התשתיות הידועות למגיש הבקשה לפי תוכנית העבודה, אין בעיה – עושים Copy-paste, לפי מה שניתן, אבל אם דורשים מאתנו עכשיו כל התשתיות, גם אם לא הצלחתם לתפוס את גוף התשתיות, שזה לפי כן- - -
<איתי עצמון:>
אבל זה בתוכנית שאושרה. אני באמת לא מבין. כתוב: לרבות תשתיות שטרם הוקמו אך אושרו. אם התוכנית אושרה, היא לא פורסמה?

<שירה ברנד:>
לא. יש תוכניות שנמצאות, והן לא נמצאות בתוכנית. יש תשתיות שנמצאות בשטח והן לא בתשתית.

<היו"ר יעקב פרי:>
לכאורה הטענה שלה צודקת. איך היא תדע?

<כרמל חנני דגני:>
אם פנינו ולא ענו לנו, איך נדע? זה גם אושר.

<נועם בריימן:>
מה שבתוכנית, זה בסדר. לכן ענבר הציעה פה בדיוק את הנוסח בהקשר הזה. אם אנחנו עושים קישור לתוכנית, זה בסדר מבחינתנו.

<קריאה:>
מצד שני, צריך להבטיח תיאום תשתיות – שלא יקרה אחרי זה מצב- - -

<שירה ברנד:>
נהיה מוכנים לקבל את זה ביחס לתשתית שהיא לא מסומנת בתוכנית העבודה. היתה פנייה- - -
<היו"ר יעקב פרי:>
אז תוכלי לומר נוסח ברמה העקרונית?

<שירה ברנד:>
ברמה העקרונית, על אף האמור – אני מנסה, בהסתמך על הנוסח שהם מציעים – לגבי תשתיות שאינן מפורטות בתוכנית, או בתוכנית העבודה, עורך הבקשה רשאי לפרט את רשימת הגופים אליהם פנה בבקשה לקבלת מידע אודות תשתית ולא נתקבלה תגובתם – פנייה כאמור תהיה לכתובת, כפי שאמרנו קודם, לאותן כתובות של בעל התשתית הרשומה.

<איתי עצמון:>
אותן כתובות כפי שדיברתי.

<ענבר מלמוד:>
הייתי מחדדת – כל התשתיות וגו', כפי שנמסרו על-ידי גופי התשתיות.

<היו"ר יעקב פרי:>
בסדר. הניסוח הסופי, אבל דוח הדברים היא כזאת.

<ענבר מלמוד:>
שאנחנו נציג את כל המידע שקיבלנו, ולא יכולים להיות אחראיים.
<היו"ר יעקב פרי:>
מקובל. אז אנחנו מאשרים את סעיף 6, החלפת תקנה 9, ואת התיקון שעדיין לא ניסחנו אותו סופית. זאת ההחלטה העקרונית של הוועדה.

<איתי עצמון:>
אתם תסמיכו אותנו לבדוק.
<היו"ר יעקב פרי:>
בלית ברירה...

אושר.

<דרורי שפירא:>
7. החלפת תקנה 10. במקום תקנה 10 לתקנות העיקריות יבוא: תוכנית בנייה. 10(א) תכניות בניה למיתקן גז ייערכו בקנה מידה  1:100 ויכללו את תכניות התנוחה והחתכים של מתקני הגז, גבהים, מידות חתכים וחזיתות של מבנה; (ב) תכניות בניה לקו גז ייערכו בקנה מידה  1:1000 ויכללו את סימון הקו, חתכי אורך במקום שקיימת בו חציית נחל או תשתית אחרת וחתכים אופייניים נוספים.
<היו"ר יעקב פרי:>
בבקשה.

<עיסאווי פריג' (מרצ):>
יש לי שאלה. אנחנו כחברי כנסת שקוראים את זה וכל המקצועיות הזאת, ואמורים לקבל את ההחלטה- - -

<היו"ר יעקב פרי:>
אתה שואל שאלה לא טובה...

רבותיי, האם יש לסעיף 7 הערות, תוספות?

<איתי עצמון:>
אז החלפת תקנה 10 לתקנות העיקריות, כפי שהקראת, וסעיף 7 אנחנו מאשרים.

הצבעה

בעד – פה אחד

אושר.

<היו"ר יעקב פרי:>
8.

<דרורי שפירא:>
זה תוספת. תיקון תקנה 11. בתקנה 11, במקום בתקנה 8 לתקנות בקשה להיתר, יבוא: בפרט 2ג לתוספת לתקנות רישוי הבנייה, בסיפא המתחילה: ולעניין זה – תימחק.
<היו"ר יעקב פרי:>
אמרת – אמרת.

אני נותן לכם ולנו את האפשרות לעשות מה שנקרא – לא אקרא לזה אישור מותנה; זה מאושר. היה ובאישור יהיו דברים שאתם חושבים שצריכים לבוא שוב על השולחן הזה, נקבל את בקשתכם, ונכבד אותה. שירי.

<שירה ברנד:>
אסביר. בתקנה 8 הסבירו איך עושים חתכים וחזיתות. היה כתוב, לגבי חתכים וחזיתות, איך מתייחסים אליהם. זה עבר לתוספת לתקנות רישוי הבנייה, והפנינו את זה למקום הנכון.

<היו"ר יעקב פרי:>
טוב.

<דרורי שפירא:>
תיקון תקנה 12. בתקנה 12, במקום תקנה 9 לתקנות בקשה להיתר, יבוא: התוספת לתקנות רישוי הבנייה, הסיפא המתחילה: ולעניין זה – תימחק.
<שירה ברנד:>
אותו דבר פה. איך מגישים נספחים ומה זה רשימת הנספחים – זה נמצא שם. לכן אין טעם- - -
<היו"ר יעקב פרי:>
ופה יש התיקון וסעיף 8 נכון?

<דרורי שפירא:>
כן.
תיקון תקנה 14. בתקנה 14 לתקנות העיקריות, במקום "על דעת יושב ראש הוועדה המחוזית  ומנימוקים" יבוא "מנימוקים".
<היו"ר יעקב פרי:>
אז אנחנו מאשרים גם את התיקון וגם א 8.

<איתי עצמון:>
כלומר תיקון תקנות 11 ו-12 ותיקון תקנה 14.

הצבעה

בעד – פה אחד

התקנות אושרו.

<דרורי שפירא:>
ביטול תקנה 15. תקנה 15 לתקנות העיקריות – בטלה. 
הצבעה

בעד תקנה 9 – פה אחד

תקנה 9 אושרה.

<היו"ר יעקב פרי:>
אישרנו גם את 9. 10.

<דרורי שפירא:>
תיקון תקנה 16. בתקנה 16 לתקנות העיקריות – (1) האמור בה יסומן (ב) ולפניו יבוא: (א) לא יינתן היתר, למעט היתר לעבודות פיתוח או להקמת מבנה שאין בהם הנחת צנרת גז, אלא אם כן נמסר לרשות הרישוי על ידי מבקש ההיתר: (1) במתקן גז, למעט מתקן גז טבעי לצריכה כמשמעותו בסעיף 8ב בחוק הגז בטיחות ורישוי – אישור שניתן למפרט לפי סעיף 24 לחוק משק הגז הטבעי, הכולל את פרטי הבקשה להיתר ותואם לה; (2) במתקן גז לצריכה כמשמעותו בסעיף 8ב בחוק הגז בטיחות- - -

<היו"ר יעקב פרי:>
בחוק הגז בטיחות הגז ורישוי.

<דרורי שפירא:>
נכון, שמוגשת לגביו בקשה להיתר לפי תקנות אלה – הודעה בכתב מאת גוף בודק כמשמעותו בחוק האמור כי המתקן המתואר בבקשה להיתר תואם לנדרש לפי תקן כהגדרתו בחוק הגז בטיחות ורישוי, לשלב התכנון.
<איתי עצמון:>
אם אפשר להסביר את סוגי המתקנים, ועל אילו סוגי מתקנים חלות התקנות האלה ועל אילו לא.

<אסף כהן:>
שמי אסף כהן, מנהל אגף התכנון. אישור למפרט ההנדסי הוא אישור של תשתית הגז הטבעי שבאחריות בעלי הרשיונות, בין אם מדובר במערכת ההולכה או מערכת החלופה. ההסמכה לגוף בודד זה למערכת הפנים-מפעלית, למתקני הצמיחה הפנים-מפעליים, שהם מה שנקרא צרכן הקצה שמשתמש באותו גז טבעי. חוק ההסדרים האחרון- - -
<היו"ר יעקב פרי:>
עכשיו תסביר לנו בלשון פשוטה.

לאה ורון:
את ההבדל בין המתקנים והדרישות ממתקן של גז וממתקן של גז טבעי.

<איתי עצמון:>
אם אפשר לתת דוגמאות זה גם יכול לעזור. 

<אסף כהן:>
יש פה צרכן שיכול לומר?

<יערה גלבוע:>
מתקן לצריכה, מתקן קצה יכול להיות, נגיד, תנור או תנור של פיצרייה.
<אסף כהן:>
למשל, תנור גדול.

<היו"ר יעקב פרי:>
הבנו.

<עיסאווי פריג' (מרצ):>
מתי נגיע? זה חלום.

<היו"ר יעקב פרי:>
נגיע גם לזה.

<איתי עצמון:>
לגבי פסקה (2), הגוף הבודק אמור לבדוק את המפרט ההנדסי?

<דרורי שפירא:>
לא. אסביר. במתקן גז, למעט מתקן גז לצריכה, זה מי שנותן את האישור של המפרט, זה רשות הגז, ומתקן גז לצריכה לפי 8ב – מי שנותן את האישור הוא הגוף הבודק. הוא נותן את האישור ביחס – אין פה מפרט; הוא נותן אישור שהבקשה להיתר תואמת את מה שהתקן דורש.

<איתי עצמון:>
לאור העובדה שיש רק – כמה גופים בודקים היום?

<היו"ר יעקב פרי:>
שאלה של הדיוט: מדברים פה על גז רגיל – לא גז טבעי.

לאה ורון:
ב-10(א)(1) מדובר על מתקן גז רגיל, גפ"מ, לא?

<שירה ברנד:>
לפי 8ב לחוק, זה אומר שזה מתקן גז טבעי.

לאה ורון:
אז למה כתוב במתקן גז, למעט מתקן גז טבעי? אה, כי זה למעט מתקן גז לצריכה.

<איתי עצמון:>
שאלתי קודם לגבי מספר הגופים הבודקים.

<היו"ר יעקב פרי:>
בין 1.5 ל-3. 

<עיסאווי פריג' (מרצ):>
גם הרשות אמרה 1.5.

<איתי עצמון:>
כי כאן נדרש האישור מהגופים הבודקים.

<ענבר מלמוד:>
יש לנו הערות נוספות לסעיף הזה. 

<היו"ר יעקב פרי:>
רגע. רק נקרא את (3), ואז נחזור אליכם.

<דרורי שפירא:>
(3) אישור קיום היוועצות עם רשות הכבאות ביחס לבקשה להיתר, למעט ביחס לקו תת קרקעי ומיתקן נלווה לפי תקנות התכנון והבניה (מתקנים נלווים לקו תשתית), התשע"ה-2015; לא הגיבה רשות הכבאות בתוך 30 ימים מיום שהועברה אליה הבקשה להיתר, ניתן להמשיך בהליכים למתן היתר גם ללא קבלת עמדתה.
<איתי עצמון:>
ומה אם רשות הכבאות תגיד שהיא לא קיבלה, ואחר כך תבקש בכל זאת שעמדתה תישמע?

<נתי גלבוע:>
תצטרך להציג אישור.
<איתי עצמון:>
איזה אישור? לא כתוב כאן.

<היו"ר יעקב פרי:>
אני סומך על רשות הכבאות. בבקשה.

<ענבר מלמוד:>
ענבר מלמוד, אני עו"ד, יועצת משפטית, נגב גז טבעי. אנחנו רצינו להעיר, בהמשך לדברים שנאמרו קודם, לגבי סעיפים שאמנם הופיעו קודם, ואנחנו חושבים שלא נכון שימשיכו להופיע. מה שעכשיו הפך להיות סעיף 16ב, סעיפים קטנים (4), (5) ו-(8). אקריא.
<איתי עצמון:>
את מדברת על תקנה 16 כנוסחה היום.

<היו"ר יעקב פרי:>
אני חושב שיהיה נכון קודם להקריא את הסעיף, לראות מה אנחנו רוצים לתקן. בבקשה.

<דרורי שפירא:>
בתקנת משנה (ב)- (א) ברישה, אחרי "להתנות בו תנאים" יבוא "ביחס למיתקן גז או להקמתו"; (ב) בפסקה (7), אחרי "חשמל" יבוא "חומרים מסוכנים".

קיבלנו בקשה מהכבאות לשנות את המילה "מתקנים" ל"סידורי" – סידורי בטיחות אש במקום מתקנים לכיבוי אש.

<היו"ר יעקב פרי:>
בסדר.

<עיסאווי פריג' (מרצ):>
מה זה סידורי אש?

<היו"ר יעקב פרי:>
תן להם לסיים, ואז נעיר על הכול.

<דרורי שפירא:>
(ג) בפסקה (11), בסופה יבוא "והשבת המצב לקדמותו".
<היו"ר יעקב פרי:>
שאלת, מה זה סידורי אש?

<אשי אביזמר:>
אשי אביזמר, ראש ענף חומרים מסוכנים. סידורי בטיחות אש יכולים להיות מחוץ למתקן ברז גז ראשי- - - יכולים לנתק, זה יכול להיות אמצעי כיבוי, למשל במים וקצף, יכול להיות מערכת גילוי והתרעה - כל תוכנית, כל מתקן והאמצעים שלו. יש מפרטים קבועים לכל סוג של מתקן.

<איתי עצמון:>
זה מונח ששאוב מהחקיקה שלכם?

<אשי אביזמר:>
כן. 

<איתי עצמון:>
החקיקה לא לפניי. מונח שקיים בחוק הרשות הארצית לכבאות והצלחה? אני לא רוצה שנשתמש במונחים- - -
<נועם בריימן:>
אנחנו קצת מוטרדים מההגדרה של סידורים.

<איתי עצמון:>
שאלה ראשונית – מאיפה זה לקוח.

<אשי אביזמר:>
חוק הרשות הארצית לכבאות והצלה בכל מקרה מאפשר לנו לקבוע סידורי בטיחות אש בכל מבנה, גם בעסקים וגם במבנים אחרים, כולל מבני מגורים.

<היו"ר יעקב פרי:>
בשביל ההשכלה – מה ההבדל בין מתקן לסידור? גם ברז זה מתקן.

<אשי אביזמר:>
סידורי בטיחות אש יכול להיות – במקרה הזה זה לא רלוונטי, אבל שלטי יציאה.

<היו"ר יעקב פרי:>
בסדר, לא מתווכח על זה.

<נועם בריימן:>
אנחנו מהנושא של סידורי בטיחות אש, קצת מוטרדים. כל עוד מדובר על אמצעים – אנחנו מבינים מה זה, אבל אנחנו לא רוצים פתאום לגלות, שחלק מסידורי בטיחות אש זה העסקת צוות כונני כבאות וסלילת דרכי מילוט.

<אשי אביזמר:>
קודם כל, זה כן. אני לא אומר לגבי מתקן PRMS שזה מה שיהיה, אבל סידורי בטיחות אש יכולים לכלול גם העסקת צוות כוננות. אבל אין לך מה להיות מוטרד- - -

<היו"ר יעקב פרי:>
אדוני, אנחנו נבדוק מה זה הסידורים, ונחזור לסעיף הזה שלפני שנאשר. נחכה עם העניין של סידורי אש עד לבדיקה. בינתיים נאשר- - -

<נועם בריימן:>
כאן יש לנו הערות.

<היו"ר יעקב פרי:>
בבקשה.

<נועם בריימן:>
רצינו להציג את זה מהצד המקצועי.

<ענבר מלמוד:>
אנחנו מבקשים למחוק שלושה סעיפי משנה, שמדברים על דרישות להתאמי מפלסי הנכס למערכת הדרכים וניקוז ולעיצוב נוף הסביבה, עבודות פיתוח של סלילת מדרכות ושבילים, בניית קירות תומכים וגדרות, והסדרת מקומות חניה וגישה אליהם, מהטעם הפשוט - אנחנו מוכנים, מתחייבים ומובן מאליו שאנחנו משיבים את פני הקרקע למצבם הקודם, אבל פה זה פותח פתח לכל מיני דרישות של פיתוח קרקע שלחלוטין אין כל קשר בינן העבודה שלנו- - -

<משה שפיצר:>
לבין הצינור התת-קרקעי.

<ענבר מלמוד:>
ולצערנו, יש לנו דוגמאות כאלה מהעבר. זה לא הגיע מהאוויר.
<משה שפיצר:>
מבקשים מאתנו, על סמך סעיפים כאלה, לעשות פיתוח סביבתי שאינו קשור כלל לצינור גז שנמצא 1.20 מטר או 1.50 מטר מתחת פני האדמה, וזה פתח ברור. כתוב כאן שמותר לבקש.

<היו"ר יעקב פרי:>
אם הנכס היה במפלס X, וכתוצאה הייתם צריכים להנמיך את המפלס, מבקשים מכם להחזיר את זה המפלס. כך אני מבין את זה.

<ענבר מלמוד:>
כל מה שחוסה תחת השבת המצב לקדמותו מקובל עלינו. אנחנו לא רוצים שייצתח פתח לדברים מעבר.

<שירה ברנד:>
זה לא דברים מעבר. זה חלק מהמובן מאליו שנדרש לעשות. אם אתה הצבת מתקן, הוא צריך להתאים- - -
<היו"ר יעקב פרי:>
אבל תשכנעי אותי, למה זה שחפר את צינור הגז צריך לעשות את עבודות הפיתוח?

<שירה ברנד:>
לא, זה שחפר את צינור הגז לא צריך לעשות, אבל – קודם כל, אם הוא הרים את הכביש- - -
<היו"ר יעקב פרי:>
הוא אמר – הוא ישיב את המצב לקדמותו. אני לא מבין למה - מישהו עשה מתקן גז. הוא צריך לעשות מסביב זה סלילת מדרכות ובניית קירות- - -

<שירה ברנד:>
לא מסביב. זה מילים אחרות של השבת המצב לקדמותו. זה לא- - -
<היו"ר יעקב פרי:>
לא כתוב פה השבת המצב לקדמותו. תכתבו את זה.
<שירה ברנד:>
אין לי בעיה, ליד סלילת כבישים ומדרכות, להוסיף: לצורך השבת המצב לקדמותו, אם זה הסיפור.

<היו"ר יעקב פרי:>
כן, אנחנו רוצים את זה.

<שירה ברנד:>
על זה אין לנו ויכוח, אבל לגבי התאמת מפלסי הנכס למערכת הדרכים והניקוז ולעיצוב נוף הסביבה, זה כן קשור. אנחנו בונים פה מתקנים עליים. הם חלק מהרחוב, הם חלק מאזור התעשייה. לא ייתכן ש- - -
<היו"ר יעקב פרי:>
כדי לנסות להתקדם, אם יהיה כתוב השבת המצב לקדמותו- - -

<שירה ברנד:>
זה שני דברים שונים.

<היו"ר יעקב פרי:>
אבל פה אתם דורשים פיתוח סביבתי.

<שירה ברנד:>
יש שלושה סעיפים שמבקשים לגביהם. לגבי סלילת מדרכות, אני מסכימה להוסיף – לצורך השבת המצב לקדמותו. זה בסדר, אבל הם ביקשו עוד שני דברים אחרים. הם דיברו על מקומות חניה והגישה אליהם. אם יש לנו מקומות חניה סמוכים שצריך לסדר, אם יש לנו מתקן PRMS שצריך לו מקומות חניה, אנחנו רוצים שיהיה ברור – נדרש שם מקום חניה. איפה הוא מסומן בשטח, ואיך מגיעים אליו.
<היו"ר יעקב פרי:>
אני רוצה להבין. אם לא אבין, לא נתקדם. תנו לי לנסות להבין. שטח שאין בו מקומות חניה, אין בו כלום, קרקע, וחפרתי צינור גז, והשבתי את מצב הקרקע כפי שהיתה, אני צריך לעשות מקום חניה?

<שירה ברנד:>
לא.

<יעקב פישר:>
אסביר. התקנות האלה לא מתייחסות רק למערכת החלוקה לקווים התת-קרקעיים אלא גם לתחנות PRMS ברשות הולכה, שזה מתקנים גדולים מאוד, בניינים, שיש בתוכם מערכות. אז לא מאוד גדולים- - -
<עיסאווי פריג' (מרצ):>
אבל החניה היא חלק מרשיון המתקן, שאמור- - -

<יעקב פישר:>
יש בו מפלסים, יש בו גדרות, יש בו דרכי- - -

<נועם בריימן:>
בדיוק זה מה שקורה. יש פה כוונה לדבר אחד ספציפי, והופכים את הסעיף הזה – תופסים טרמפ. אנחנו מנסים לומר, שיכול להיות שיש מקומות מסוימים שזה מוצדק – אנחנו לא שם, אבל בלחץ הנמוך יש פה טרמפיסטים ברשתות החלוקה, שבוררמות את זה למקומות הלא נכונים. את זה אנחנו מנסים למנוע. אנחנו לא רוצים להיות שם.
<שירה ברנד:>
לכן תיקנו ברישא, בגלל הבעיה הזאת, שדיברנו עליה, ותראו את התיקון – ביחס למתקן גז או להקמתו. רק ביחס לזה.

<נועם בריימן:>
מתקן גז עלי בלחץ גבוה.

<שירה ברנד:>
לא, ביחס למתקן הגז הספציפי. לא יכולים לבקש ממך עכשיו: הסדר מקומות חניה לכל באי הרחוב. אנחנו מדברים על דברים שקשורים למתקן הגז או להקמתו. כל הרשימה, מתחילתה ועד סופה, מתייחסת רק למתקן הגז או להקמתו – לא לשום דבר אחר.

<היו"ר יעקב פרי:>
אני מוכרח לומר לכם – רבותיי, אני מבין את מה שאתם אומרים. לפי הניסוח, כפי שאני קורא אותו, אתם משיתים על בעלי הרשיונות – נקרא להם כך – עבודות שהן לא מן המניין. או תסבירו, שכאשר בונים מתקן גז, ומתקן גז מחייב גם מקומות חניה וגם גינון סביבתי – אין לי בעיה, ואני חושב שגם להם אין בעיה, אבל ברגע שזה לא כתוב, נראה מתוך הנוסח פה, שברגע שאני אעשה משהו שקשור להולכה, מתקן גז, קטן, גדול או משהו כזה – תשיתו עליי פיתוח סביבתי שהוא לא מן העניין.

<משה שפיצר:>
וזה מה שקורה.

<היו"ר יעקב פרי:>
ואת הדבר הזה אנחנו צריכים להבהיר.

<דרורי שפירא:>
אני רוצה להבהיר. ראשית, נקודת המוצא היא שנקודות החלוקה ברוב המקרים הם בפטור מהיתר, כלומר אין להם בכלל התקנות האלה. הלכו לקראתם.

<היו"ר יעקב פרי:>
אז רוב המקרים מכוסים, אבל מה שלא מכוסים.

<דרורי שפירא:>
אז אנחנו מדברים רק על מה שבעבר. 

לגבי העבר, עשינו מספר ישיבות תיאום, והם העלו את זה, ושמענו אותם, ולכן תיקנו. מה שכתוב עכשיו זה רשות רישוי לגז רשאית לתת היתר, לסרב- - - לשנותו, להתלותו, לבטלו עקב מתן פרטים בלתי נכונים, ולכן להתלות בתנאים ביחס למתקן הגז או להקמתו, בין השאר בעניינים אלה. התנאים יכולים להיות רק ביחס למתקן הגז או להקמתו.

לא יכולים לעשות תנאים על מדרכות בשבילי הרשות המקומית או כל מיני דברים כאלה. זה יכול להיות רק ביחס למתקן הגז או להקמתו. כל הרשימה הזאת של התנאים בנושאים האלה יכולה להיות רק ביחס למתקן הגז או להקמתו.
<נועם בריימן:>
אז האם אפשר לומר לגבי 4, 5 ו-8, לגבי מערכת ההולכה, שזה הסעיפים הבעייתיים? אנחנו מדברים על שלושה סעיפים.
<כרמל חנני דגני:>
אולי במקום המילה: ביחס למתקן הגז – נדרשים להתאמתו. ביחס - זה עדיין נשאר מאוד רחב. הנדרשים להקמתו.

<היו"ר יעקב פרי:>
רבותיי, אני מבין אתכם, ואני מבין אתכם. אנחנו צריכים שיהיה ברור לחלוטין מה שאת אומרת, כי מה שאת אומרת, מקובל עליי. כל מה שאתם רוצים מהיזם, שזה יהיה קשור למתקן הגז או להקמתו, משהו כזה. יש פה סעיפים קטנים שאפשר להבין אותם לא כך.

<איתי עצמון:>
פסקה (5) אומרת: מסביב למתקן הגז. אבל מקומות חניה – לא כתוב דבר. 
<דרורי שפירא:>
אבל זה מסביב למתקן הגז ביחס אליו.

<היו"ר יעקב פרי:>
אבל אני כראש רשות מקומית או ועדה מחוזית, אצלי מה שקשור - סביבת מתקן הגז זה שלושה ק"מ. יש כאלה שיסתפקו בעשרה מטרים. אנחנו נותנים פה פתח, כר נרחב לכאלה שינסו לנצל את העניין. בבקשה, יעקב. 

<יעקב פישר:>
אני לא מכיר מקרה שבו ביקשו משהו שנמצא רחוק, אפילו לא מאה 100 מהמתקן. אין דברים כאלה. בדרך כלל מדובר בתיקון של המפלסים שצמודים לתחנות PRMS או דברים מהסוג הזה.

<משה שפיצר:>
זה לא נכון, יעקב.

<היו"ר יעקב פרי:>
בבקשה.

<רחל לוטן:>
אני רחל לוטן, מנהלת המחלקה לתכנון סטטוטורי בנתיבי הגז הטבעי. אני חולקת על כבודו של יעקב פישר. אנחנו מוציאים היתרי בנייה למתקני הורדי הלחץ משנת 2004, ואנחנו חברה ממשלתית, ולא אחת ולא פעמיים ולא שלוש ניסו לפתח- - - שלמים על חשבון קו הגז והתחנה.
ועוד דבר – עבודות סביב המתקן – יש עם זה בעיה מאוד בסיסית סטטוטורית. אומר למה. אנחנו מקימים את תקנות הגז בהתאם לתוכנית מפורטת. תוכנית מפורטת מגדירה את גבול המגרש שאתו אני יכולה להקים גדרות. לפי התוכנית, אין לי שום זכות בקרקע מחוץ לגבול המתקן. לכן, כשפה נותנים פתח לשקם מעבר - אל"ף, זה מכניס אותנו לבעיות מול בעלי הקרקע מחוץ למתקן. הבעיות שאנחנו נתקלים הן שתיים: אל"ף, כפי שציינו קודם לכן, זה נותן פתח לרשויות לבקש כל מיני דברים; בי"ת, זה יוצר בעיה מקרקעינית, כי אין לי זכות לפתח שטח מבחוץ, שהוא לא שלי, ובכל זאת דורשים מאתנו זאת.

<שירה ברנד:>
לא במסגרת הרישוי.
<רחל לוטן:>
במסגרת הרישוי.
<דרורי שפירא:>
יש פה בלבול, והוא גם עלה בישיבות התיאום. יש כזה דבר, היתרי חפירה, שמבקשות רשויות מקומיות, ובמסגרת הדברים הללו הן מבקשות כל מיני דברים אחרים. כאן שוב אנחנו מדברים על רשות רישוי מחוזית, שיושב בה יושב-ראש הוועדה המחוזית. הכול זה אנשי מקצוע. הם לא מבקשים דברים מעבר, והם לא יבקשו דברים שהם מחוץ לקו הכחול של התוכנית.

<רחל לוטן:>
- - -

<היו"ר יעקב פרי:>
רחל. בבקשה, עיסאווי.

<עיסאווי פריג' (מרצ):>
כדי שהדברים יסתדרו לי בראש, שאבין את השחקנים – חברת נתיבי הגז הטבעי, רשות הגז, חברות החלוקה. מי עוד שחקנים בתחום?

<רחל לוטן:>
ההובלה.

<עיסאווי פריג' (מרצ):>
אני רוצה להבין, מי השחקנים במשחק.

<היו"ר יעקב פרי:>
הבנת את השחקנים. כן, מר שפיצר.

<משה שפיצר:>
בפרויקט של 31 ק"מ קו פלדה עכשיו, שביצענו, ושאנחנו בסופו, נדרשנו כרגע - ולא אדבר על-ידי מי – להוריד הר שהוא חלק מהפיתוח שלו – לא שלנו – בעלות של חצי מיליון שקל, כדי להוריד משהו שאורכו 170 מטר, ולא היתה לנו ברירה, כי הפרויקט כולו כבר יצא, והשקענו בזה עכשיו חצי מיליון שקל, כי לא היתה לנו בררה.

<היו"ר יעקב פרי:>
לטענתך, זה לא היה מוצדק.

<משה שפיצר:>
זה לא קשור אלינו בכלל.

<כרמל חנני דגני:>
זה התאמת מפלסים ביחס למתקן הגז, להוריד הר.

<משה שפיצר:>
ולכן, כאשר הם חושבים שזה לא קורה, החבר'ה שהם באמת טובים, ורוצים טוב – זה כן קורה. וזה קורה לנו, וזה קורה לנתגז, וזה קורה לכולם.

<היו"ר יעקב פרי:>
ואיך אתם מציעים לפתור את זה?

<משה שפיצר:>
להוציא את כל הדברים האלה שלא קשורים לעניין בכלל.

<היו"ר יעקב פרי:>
להוציא לא נוכל. לצמצם.

<כרמל חנני דגני:>
זה הכול ביחס.

<עיסאווי פריג' (מרצ):>
כשסללו את הרכבת לירושלים, מה היה כתוב בהחזרת המצב לקדמותו?

<דרורי שפירא:>
תנאים הרבה יותר מחמירים.

<רחל לוטן:>
יש לי שאלה. ספסלי פיקניק זה עבודות פיתוח? ברצינות אני שואלת.
<היו"ר יעקב פרי:>
השאלה, אם במקום המילה ביחס, אנחנו יכולים לעשות משהו שהוא קצת יותר חזק?

<רחל לוטן:>
רשות רישוי. זה לא נכון.
<משה שפיצר:>
יעקב, למה לתת פתח? מה זה נותן?

<נועם בריימן:>
יעשו לי במקומות אחרים- - -

<היו"ר יעקב פרי:>
אדוני העו"ד, אזהרה ראשונה. כן, יעקב.
<יעקב פישר:>
אני חושב שכל אחד מהגופים פה רואה – אלה רואים את החלוקה שלהם את הקו. זה בסדר גמור. אבל יש דברים יותר רחבים מזה, ואני נתקלתי גם בכל מיני מצבים. נכון שרשויות מקומיות מנצלות את ההזדמנות, ומבקשות. רשות רישוי מסרבת. היא לא מסכימה לדברים הללו. אני מכיר את זה מקרוב. רשויות מקומיות דרשו את הדברים האלה, ורשות רישוי אמרה להם: לא. לא תפוסים טרמפ על זה.

<היו"ר יעקב פרי:>
אבל אנחנו יודעים איך החיים, ואנחנו יודעים גם איך חושבות רשויות מקומיות – אולי אפילו בצדק מבחינתן. הן אומרות: יש יזם שעשה עבודה, שהיא עבודה עתירת הון. מה קרה? שישים עוד חצי מיליון שקל. 

אני, את הפתח הזה חובתי לצמצם, אם לא למנוע. אפשר למנוע אותו על-ידי, לדעתי, שיפור בניסוח. אנחנו צריכים למצוא את השיפור בניסוח. זה הכול. לא צריך לעשות מזה עניין כזה גדול. בבקשה.

<רחל לוטן:>
צריכים לזכור שמי שחבר ברשות רישוי – אחזור לסעיפים הקודמים - זה יושב-ראש ועדה מקומית, מתכנן מחוז ומהנדס ועדה מקומית.

<איתי עצמון:>
רשות רישוי לגז היא מחוזית.

<רחל לוטן:>
מהנדס ועדה מקומית. 

<עיסאווי פריג' (מרצ):>
אני מבקש, לפני שנמשיך בדיון, תסביר לנו את השחקנים, אסף, מי נכנס בתוך מי ומה? נתיבי הגז, חברות החלוקה. אני רוצה להבין את המורכבות.

<אסף כהן:>
מערכת הגז הטבעי עוברת ככלל- - - שמגיעות ממקור, מאספקה – לצורך העניין, היום מגיע מהים, בצורה גזית. משמעות הדבר – בלחצים. על כן מערכת הובלת הגז הזו בנויה לפי הלחצים. נתחיל מהלחץ הגבוה ביותר. השחקן הראשון לצורך העניין הוא ספק הגז הטבעי. פחות אנחנו מדברים על הנושא הזה היום, אבל צריך להכיר אותו. הוא מוביל את הגז בלחצים הגבוהים ביותר, מהמקור ועד למערכת הארצית. 
השחקן השני הוא מערכת ההולכה. מערכת הולכת הגז הטבעי – מי שמקים אותה, מתכנן, מתחזק, מתפעל, זו חברה ממשלתית שהיא נתיבי הגז הטבעי. לה יש סמכות להוביל גז טבעי בלחצים שבין 80 בר ל-16 בר. 
השחקן השלישי זו רשת החלוקה, שמובילה את הגז הטבעי בלחצים שמתחת ל-16 בר. ברשת החלוקה יש לנו 6 אזורים נכון להיום. רשות הגז הטבעי לצורך היא הרגולטור- - -
<היו"ר יעקב פרי:>
סוף הסמינר. יש לנו הצעה שאומרת כך. בבקשה.
<איתי עצמון:>
קודם כל, בתקנת משנה (ב), ברישא: במקום ביחס למתקן גז או להקמתו – בקשר למתקן גז או להקמתו.

<משה שפיצר:>
לצורך הקמת המתקן.

<איתי עצמון:>
אבל זה לא בהכרח לצורך.

<נועם בריימן:>
אבל הם מסכימים.

<היו"ר יעקב פרי:>
לצורך מתקן גז או להקמתו. יופי. 2.

<איתי עצמון:>
תיקונים נוספים – בפסקה (5), שעניינה עבודות פיתוח מסביב למתקן הגז המוצע כמפורט להלן, ופסקה (8) – מקומות חניה והגישה אליהם – נוסיף: הנדרשים או הנדרשות, עקב הקמת המתקן, או נדרשות בשל הקמת המתקן.

<היו"ר יעקב פרי:>
זה בניין שצריך לחנות על ידו. לצורך הקמת המתקן.

<שירה ברנד:>
עקב או צורך - זה אותו דבר.

<היו"ר יעקב פרי:>
בסדר. מבחינתי אותו דבר. אני רוצה לקשור, בגדול, את מה שנקרא פה פיתוח סביבתו לעבודה של הגז. אם לא היה גז, לא היה צריך לעשות אותו. בסדר?

<דרורי שפירא:>
אמרנו: הנדרשות בשל המתקן או הקמתו, ב-(5) ו-(8).

<היו"ר יעקב פרי:>
תקריא.

<איתי עצמון:>
ברישא, שכרגע מוצע: ביחס למתקן גז או להקמתו, נכתוב: לצורך מתקן גז או הקמתו. 

בפסקאות (5) ו-(8) נוסיף: ככל שנדרש, או הנדרשות לשם המתקן או הקמתו. 
בפסקה (7) לעניין מתקנים לבטיחות אש, בדקנו את המינוח. בחוק הרשות הארצית לכבאות והצלה, התשע"א-2012, יש הגדרה לאמצעי בטיחות אש והצלה, שקובעת כדלקמן: אמצעים המותקנים בנכסים דרך קבע או באופן ארעי, ומיועדים בין השאר לכל אחד מאלה, ויש פה פירוט – בין היתר מניעת דליקות והתפשטותן, כיבוי דליקות, מילוט וחילוץ לכודים, הצלת חיי אדם ורכוש וכו'. אבל זה המונח שנעשה בו שימוש בחקיקה. אמצעי בטיחות אש והצלה כהגדרתם בחוק הרשות הארצית לכבאות והצלה.

<היו"ר יעקב פרי:>
מה שאומרת לשון החוק – בזה נשתמש. במקום סידורי, יהיה כתוב: אמצעים. סיכמנו את הסיפור הזה? אני ברוב קולות מצביע בעד.

הצבעה

בעד – פה אחד.

אושר.

<איתי עצמון:>
אז תיקון תקנה 16 על השינויים אושרה.

<היו"ר יעקב פרי:>
בשינויים. לקחנו מהחוק. סעיף 11. 

תיקון תקנה 17. בתקנה 17 לתקנות העיקריות – (1) בתקנת משנה (ג) בסופה יבוא "הודעה בדבר מתן ההיתר תימסר לרשות הכבאות"; (2) תקנת משנה (ד) – בטלה. 

<היו"ר יעקב פרי:>
יש ל-11 הערות, תוספות?

הצבעה

בעד תקנה 11 – פה אחד.

תקנה 11 אושרה.

<היו"ר יעקב פרי:>
אושר. 12.
<דרורי שפירא:>
תיקון תקנה 18. בתקנה 18(א) לתקנות העיקריות, במקום  "שנועץ בממונה ומצא" יבוא "שמצא".
<היו"ר יעקב פרי:>
אני לא מבין מה ההבדל, אבל בסדר. הוא לא צריך להיוועץ בממונה? 

קריאה:


מספיק המתכנן שיחליט את זה, ולא צריך להיוועץ.

<היו"ר יעקב פרי:>
אם זה הולך לקולא - 12 מאושר בשמחה.

הצבעה

בעד תקנה 12 – פה אחד.

אושר.

<דרורי שפירא:>
13. תיקון תקנה 20. בתקנה 20 לתקנות העיקריות – (1) בתקנת משנה (ב), במקום "שנה" יבוא "שנתיים"; (2) בתקנת משנה (ו), הצירוף "(ד) או" - יימחק.
<שירה ברנד:>
אנחנו פשוט מאפשרים להחלטה להיות בתוקף שנתיים במקום שנה כדי לאפשר זמן התארגנות – לא צריך לעשות עוד זמן פרוצדורה לחידוש, ואותו דבר על תוקפו של היתר.
<היו"ר יעקב פרי:>
אין בעיה. אם אף אחד לא קופץ, גם אני לא.

הצבעה

בעד תקנה 13 – פה אחד.

תקנה 13 אושרה.

<היו"ר יעקב פרי:>
13 מאושר. 14.

<דרורי שפירא:>
תיקון תקנה 21. בתקנה 21 לתקנות העיקריות במקום האמור יבוא: חלק ט' לתקנות התכנון והבניה (רישוי הבניה), התשע"ו-2016 (להלן- תקנות הרישוי) יחול בשינויים המחויבים, על בקשה להיתר ; בקשה לתעודת גמר ותעודת גמר ייערכו לפי טפסים 3 ו- 4 שבתוספת בהתאמה.

<איתי עצמון:>
כבר הוספנו הגדרה, אז נתאים את הנוסח.

<כרמל חנני דגני:>
בהקשר הזה צריך לוודא דבר אחד. נקרא את זה לעומק, אבל בכל ההפניות לתקנות רישוי בנייה יש לוודא שרשות הרישוי היא שלנו, לגז.

<היו"ר יעקב פרי:>
יש הגדרה ברורה.

<כרמל חנני דגני:>
בתקנות שאתם מפנים אליהן יש הרבה אזכורים.

<נועם בריימן:>
הגורם שנתן את האישור, צריך לוודא.

<היו"ר יעקב פרי:>
אפילו אני מבין את זה. עוד הערות?

הצבעה

בעד תקנה 14 – פה אחד.

תקנה 14 אושרה.

<היו"ר יעקב פרי:>
14 אושר. 15.
<דרורי שפירא:>
אנחנו מוסיפים, תיקון טופס 2 בתוספת.

<היו"ר יעקב פרי:>
יש לנו: בטופס 2 בתוספת לאחר האחראי למיתקן הגז יוסף.

<דרורי שפירא:>
מתכן שלט. יש עוד עמודה בטבלה.
<היו"ר יעקב פרי:>
מה זה ט' ופ'?

<דרורי שפירא:>
טלפון ופקס.

<היו"ר יעקב פרי:>
הבנתי. אני מאשר את 14 ו-15. 

הצבעה

בעד תקנות 14 ו-15 – פה אחד.

תקנות 14 ו-15 אושרו.

<היו"ר יעקב פרי:>
16. תחולה.
<דרורי שפירא:>
תחילתן של תקנות אלה ביום 4.9.16, והן יחולו על בקשה להיתר שתוגש מיום תחילתן ואילך.
<היו"ר יעקב פרי:>
אין בעיה.

<איתי עצמון:>
אישרתם את כל התחילה של התקנות לתחילתן של תקנות הרישוי.

<שירה ברנד:>
אבל כמה שבועות שיהיו, אם זה ייכנס קודם, זה ייכנס עוד שבועיים, פחות שבועיים, זה לא משנה.

<איתי עצמון:>
אגב, המועד בתקנות הרישוי קבוע במפורש, או זה מועד- - -

<שירה ברנד:>
כתוב: חודשיים מיום פרסומן- - -
<איתי עצמון:>
והן פורסמו.

<שירה ברנד:>
שאלו פה למה טלפון ופקס ולא מייל. אין לנו בעיה להוסיף. אנחנו מוכנים לתקן.

<היו"ר יעקב פרי:>
אני חושב שזו הערה נכונה.

אישרנו את תקנות התכנון והבנייה, רישוי מתקני גז טבעי. אמרתי ואני שב ואומר: אם תהיה בעיה או הערה או השגה, תפנו בכתב לוועדת הכלכלה, ונדון בכך.

<שירה ברנד:>
אולי כדי לעזור לאדוני, אני כבר אומרת – אם יש לנו טעויות שנבעו מדברים כאלה, אנחנו מראש נותנים את הסכמתנו – אולי זה גם יחסוך דיון, ואפשר יהיה לסגור את זה בין היועץ המשפטי.

<היו"ר יעקב פרי:>
נשב על כל הניסוחים, ניתן איזו תקופה לבעלי העניין, אם יש להם בכל זאת הערות. אם יהיו דברים שנוכל לסגור בלי לקיים ישיבת ועדה, נשמח לעשות את זה. אם נצטרך לעשות ישיבת ועדה, נעשה.
<איתי עצמון:>
רק אגיד שכך וכך, הנוסח, לאחר שאבדוק שהוא באמת תואם את החלטות הוועדה, מועבר למחלקת חקיקת משנה במשרד המשפטים. תהיה שהות בכל מקרה לבדיקת הנוסח.

<היו"ר יעקב פרי:>
תודה רבה, הישיבה נעולה.

<הישיבה ננעלה בשעה 12:45.>

